CELEX: 62020CN0620
Language: el
Date: 2020-11-19 00:00:00
Title: Υπόθεση C-620/20 P: Αναίρεση που άσκησε στις 19 Νοεμβρίου 2020 η International Management Group (IMG) κατά της αποφάσεως που εξέδωσε το Γενικό Δικαστήριο (έβδομο τμήμα) στις 9 Σεπτεμβρίου 2020 στην υπόθεση T-381/15 RENV, IMG κατά Επιτροπής

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/31
            
         
      Αναίρεση που άσκησε στις 19 Νοεμβρίου 2020 η International Management Group (IMG) κατά της αποφάσεως που εξέδωσε το Γενικό Δικαστήριο (έβδομο τμήμα) στις 9 Σεπτεμβρίου 2020 στην υπόθεση T-381/15 RENV, IMG κατά Επιτροπής
      (Υπόθεση C-620/20 P)
      (2021/C 28/51)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: International Management Group (IMG) (εκπρόσωποι: L. Levi, J.-Y. de Cara, avocats)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση που εξέδωσε το Γενικό Δικαστήριο στις 9 Σεπτεμβρίου 2020 στην υπόθεση T-381/15/RENV·
               
            
                  —
               
               
                  κατά συνέπεια, να κάνει δεκτά τα αιτήματα που η νυν αναιρεσείουσα προέβαλε πρωτοδίκως όπως αυτά επαναδιατυπώθηκαν και, ως εκ τούτου:
               
            
                  —
               
               
                  να καταδικάσει την αντίδικο κατ’ αναίρεση στην αποκατάσταση της υλικής ζημίας και της ηθικής βλάβης, κατόπιν αναπροσαρμογής του σχετικού αιτήματος στις παρατηρήσεις της μετά την T-381/15 RENV·
               
            
                  —
               
               
                  να καταδικάσει την αντίδικο κατ’ αναίρεση στο σύνολο των δικαστικών εξόδων.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τους ακόλουθους λόγους:
      
                  α.
               
               
                  Επί της μη σύννομης συμπεριφοράς της Επιτροπής
                  
                              1)
                           
                           
                              Παράβαση της αποφάσεως του Δικαστηρίου της 31ης Ιανουαρίου 2019, International Management Group κατά Επιτροπής (C-183/17 P και C-184/17 P)·
                           
                        
                              2)
                           
                           
                              Η αναιρεσιβαλλόμενη απόφαση παραβλέπει την έννοια του διεθνούς οργανισμού η οποία προβλέπεται από τη δημοσιονομική νομοθεσία· παραβίαση της διεθνούς αναγνωρίσεως· παραβίαση της ιεραρχίας των κανόνων δικαίου· παράβαση της προπαρατεθείσας αποφάσεως του Δικαστηρίου της 31ης Ιανουαρίου 2019 και της δημοσιονομικής νομοθεσίας·
                           
                        
                              3)
                           
                           
                              Παραβίαση της αρχής της χρηστής διοικήσεως·
                           
                        
                              4)
                           
                           
                              Η αναιρεσιβαλλόμενη απόφαση παρέβλεψε την έννοια της κατάφωρης παραβάσεως κανόνα δικαίου που παρέχει δικαιώματα σε ιδιώτες.
                           
                        
            
                  β.
               
               
                  Επί της βλάβης
                  
                              1)
                           
                           
                              Όσον αφορά τα αιτήματα που παρατίθενται στη σκέψη 40, πρώτη έως τρίτη περίπτωση, της αναιρεσιβαλλομένης αποφάσεως: παραβίαση της αρχής της αυτούσιας αποκαταστάσεως· παράβαση της υποχρεώσεως αιτιολογήσεως που υπέχει ο δικαστής· παραβίαση των προϋποθέσεων παραδεκτού· παράβαση των άρθρων 76, στοιχείο ε', και 84, παράγραφος 1, του Κανονισμού Διαδικασίας του Γενικού Δικαστηρίου·
                           
                        
                              2)
                           
                           
                              Όσον αφορά τα αιτήματα τα οποία παρατίθενται στη σκέψη 40, τέταρτη περίπτωση της αναιρεσιβαλλομένης αποφάσεως: παράβαση της υποχρεώσεως αιτιολογήσεως που υπέχει ο δικαστής· παράβαση των άρθρων 76, στοιχείο ε', και 84, παράγραφος 1, του Κανονισμού Διαδικασίας του Γενικού Δικαστηρίου·
                           
                        
                              3)
                           
                           
                              Όσον αφορά την ηθική βλάβη: παραβίαση της αρχής της αυτούσιας αποκαταστάσεως· παράβαση της υποχρεώσεως αιτιολογήσεως που υπέχει ο δικαστής· παράβαση των άρθρων 76, στοιχείο ε', και 84, παράγραφος 1, του Κανονισμού Διαδικασίας του Γενικού Δικαστηρίου· παραβίαση της πλήρους δικαιοδοσίας του δικαστή.